【戰況R9】贏完G1再有斬獲 賀太帶埋兩仔影頭馬相！
2024年05月05日 17:08
東網電視
更多新聞短片
第9場三班泥1200米，大熱門係「凱旋星光」，不過呢隻鬥落唔多，只係得第3攤Q呀，頭馬係排1檔嘅「福國寶」，藉慢步速擺前走，輕勝亞軍久休縮程的「勝意龍」，取下服役第3捷，賽後見到賀賢太太李姿敏帶晒兩個仔嚟影相，賀賢上周日就贏完G1，今日又再贏，仲響馬場享受埋天倫之樂，下周日就係母親節，今日一於影張頭馬相預祝先喇~
贏到第32W嘅賀賢話「福國寶」初來港時遇到好多挫折，曾經試過心律不正常、骨盆受傷，都處理咗一段時間，不過隻馬最近個狀態唔錯，上場初跑田泥有驚喜，所以今場都跑番泥地，抽得1檔順利擺前，結果成功補中。練者認為「福國寶」長遠可跑1400米，但要睇吓賽程表編排再部署。
第9場賽果：8-4-2-6
二重彩賽果：8-4(最後賠率73)